
Comisia pentru buget, 

finanţe şi bănci

Bucureşti,        09.04.2003 

Nr.  210

AVIZ

asupra proiectului de Lege privind aprobarea Ordonanţei Guvernului nr. 18/2003 pentru modificarea art. 40 din Legea nr. 41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune
Cu adresa nr. 248 din 01 aprilie 2003, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu proiectul de Lege privind aprobarea Ordonanţei Guvernului nr. 18/2003 pentru modificarea art. 40 din Legea nr. 41/1994 privind organizarea şi    funcţionarea Societăţii Române de Radiodifuziune şi Societăţii Române de Televiziune.
In urma examinării proiectului de Lege în şedinţa din 09 aprilie 2003, Comisia, cu 3 voturi împotrivă, propune ca acesta să fie supus spre dezbatere şi adoptare cu următoarele amendamente:

Nr.

crt.
Text adoptat de Senat
Amendament propus
Motivare

1.
Art. 40 alin. (2) lit. a)

“a) persoanele fizice vor plăti taxa pentru serviciul public de radiodifuziune şi de televiziune pe familie. Sunt scutite de la plata taxei pentru Serviciul public de radiodifuziune şi de televiziune familiile şi persoanele singure, care beneficiază de ajutor social lunar, conform Legii nr. 416/2001 privind venitul minim garantat, cu modificările ulterioare, azilurile de bătrâni, spitalele şi policlinicile de stat, unităţile militare, asociaţiile şi fundaţiile nonprofit, unităţile de învăţământ de stat (unităţi de învăţământ superior, căminele de copii, şcolile, creşele, grădiniţele), misiunile diplomatice străine şi membrii acestora, persoanele fizice abonate la reţele de radioamplificare, salariaţii şi pensionarii Societăţii Române de Radiodifuziune şi ai Societăţii Române de Televiziune, precum şi alte categorii prevăzute de lege.”
Litera a) de la alineatul (2) al articolului 40 va avea următorul cuprins:

“a) persoanele fizice vor plăti taxa pentru serviciul public de radiodifuziune şi de televiziune pe familie. Sunt scutite de la plata taxei pentru Serviciul public de radiodifuziune şi de televiziune familiile şi persoanele singure, care beneficiază de ajutor social lunar, conform Legii nr. 416/2001 privind venitul minim garantat, cu modificările ulterioare, azilurile de bătrâni, spitalele şi policlinicile de stat, unităţile militare, unităţile de cult, unităţile de învăţământ de stat (unităţi de învăţământ superior, căminele de copii, şcolile, creşele, grădiniţele), misiunile diplomatice străine şi membrii acestora, persoanele fizice abonate la reţele de radioamplificare, pensionarii Societăţii Române de Radiodifuziune şi ai Societăţii Române de Televiziune, pensionarii C.A.P, precum şi alte categorii prevăzute de lege.”

Autor:

Dep. Florin Georgescu - PSD
Modificările efectuate la alin. (2) ale articolului 40 se impun pentru a se trata în mod echitabil categoriile sociale respective.

2.
Art. 40 alin. (2) lit. b)

“b) societăţile comerciale care se află sub incidenţa dispoziţiilor Ordonanţei Guvernului nr. 24/2001 privind impunerea microîntreprinderilor, cu modificările ulterioare, vor beneficia de o reducere de cel puţin o treime faţă de nivelul taxei stabilite pentru agenţii economici.”
Litera b) de la alineatul (2) al articolului 40 va avea următorul cuprins;

“b) societăţile comerciale care se află sub incidenţa dispoziţiilor Ordonanţei Guvernului nr. 24/2001 privind impunerea microîntreprinderilor, cu modificările ulterioare, asociaţiile şi fundaţiile nonprofit, vor beneficia de o reducere de cel puţin o treime faţă de nivelul taxei stabilite pentru agenţii economici.”

Autor:

Dep. Florin Georgescu - PSD
Idem

PREŞEDINTE,

Prof. dr. Florin Georgescu
SECRETAR,

Dr. Daniel Ionescu

Consilier parlamentari:

      Bărdiţă Mariana

